Ekebergstien (Oslo)

Ekebergstien (3-3, 2-4) er en vei i øvre del av Ekebergskrenten i bydel Nordstrand i Oslo. Veien starter i Valhallveien og har trappeforbindelse med Brannfjellveien. Sammen med Aspestien danner den en sammenhengende gangvei fra Valhallveien til Røhrts vei. Veien fikk sitt navn i 1957 etter Ekeberg gård.

Mellom Ekebergstien og Valhallveien ligger husmannsplassen Utsikten som lå under Ekeberg gård. Dette var den første eiendommen som ble solgt av Ekeberg hovedgård etter kongelig godkjenning, da Ekeberg var stamhus. På nabotomten kom Villa Borg. Eiendommen ble privat eiet fra ca. 1900.

Referanser

Veier i Oslo
Veier på Ekeberg
Veier i bydel Nordstrand